Subpoliarinis klimatas
Subpoliarinis klimatas – klimatas, būdingas Šiaurės ir Pietų pusrutulių subpoliarinėms juostoms. Šiaurės pusrutulio subpoliarinis klimatas vadinamas subarktiniu, Pietų pusrutulio – subantarktiniu. Kadangi subpoliarinėse platumose Pietų pusrutulyje sausumos nedaug, klimatas ten tik jūrinis, o Šiaurės pusrutulyje, kur gausu sausumos – tiek jūrinis, tiek žemyninis. Supoliarinio klimato juostoje daugiausia būdinga tundros ir miškatundrės augalija, giliau sausumoje – taiga, subantarktiniai (magelaniniai) miškai.